Title: ประกาศกระทรวงเกษตรและสหกรณ์ เรื่อง แต่งตั้งพนักงานเจ้าหน้าที่ตามพระราชบัญญัติควบคุมยาง พ.ศ. 2542 (ฉบับที่ 2) พ.ศ. 2546

ประกาศกระทรวงเกษตรและสหกรณ์

ประกาศกระทรวงเกษตรและสหกรณ์
เรื่อง แต่งตั้งพนักงานเจ้าหน้าที่ตามพระราชบัญญัติควบคุมยาง
พ.ศ. ๒๕๔๒
(ฉบับที่ ๒) พ.ศ. ๒๕๔๖

ตามประกาศกระทรวงเกษตรและสหกรณ์
เรื่อง แต่งตั้งพนักงานเจ้าหน้าที่ตามพระราชบัญญัติควบคุมยาง พ.ศ. ๒๕๔๒ ลงวันที่
๒๕ กันยายน พ.ศ. ๒๕๔๓ ได้แต่งตั้งพนักงานเจ้าหน้าที่เพื่อปฏิบัติการตามพระราชบัญญัติควบคุมยาง
พ.ศ. ๒๕๔๒ ไว้แล้ว นั้น บัดนี้
ได้พิจารณาเห็นสมควรแต่งตั้งพนักงานเจ้าหน้าที่เพื่อปฏิบัติตามกฎหมายดังกล่าวเพิ่มเติม
ให้เหมาะสมยิ่งขึ้น 

อาศัยอำนาจตามความในมาตรา
๕ (๓) แห่งพระราชบัญญัติควบคุมยาง พ.ศ. ๒๕๔๒ รัฐมนตรีว่าการกระทรวงเกษตรและสหกรณ์ จึงแต่งตั้งให้ผู้ดำรงตำแหน่งต่อไปนี้
เป็นพนักงานเจ้าหน้าที่มีอำนาจหน้าที่ปฏิบัติการตามพระราชบัญญัติควบคุมยาง พ.ศ.
๒๕๔๒ ทุกบทบัญญัติเกี่ยวกับอำนาจของพนักงานเจ้าหน้าที่ ตลอดท้องที่ทุกจังหวัด

๑.
ผู้อำนวยการสถาบันวิจัยข้าว ผู้อำนวยการสถาบันวิจัยพืชไร่ ผู้อำนวยการสถาบันวิจัยพืชสวน
ผู้อำนวยการสถาบันวิจัยหม่อนไหม ผู้อำนวยการสำนักควบคุมพืชและวัสดุการเกษตร ผู้อำนวยการสำนักวิจัยพัฒนาการอารักขาพืช
ผู้อำนวยการสำนักวิจัยพัฒนาเทคโนโลยีชีวภาพ ผู้อำนวยการสำนักวิจัยพัฒนาปัจจัยการผลิตทางการเกษตร
ผู้อำนวยการสำนักวิจัยและพัฒนาการเกษตรเขตที่ ๑  ๘ และผู้อำนวยการสำนักวิจัยและพัฒนาวิทยาการหลังการเก็บเกี่ยวและแปรรูปผลิตผลเกษตร
กรมวิชาการเกษตร 

๒.
นิติกร นักวิชาการเกษตร นักวิทยาศาสตร์ นักวิชาการโรคพืช นักกีฏวิทยา นักสัตววิทยา
เจ้าพนักงานการเกษตร เจ้าหน้าที่การเกษตร เจ้าหน้าที่บริหารงานการเกษตร
เจ้าพนักงานธุรการ เจ้าหน้าที่ธุรการ ตั้งแต่ระดับ ๓ ขึ้นไป สังกัดกรมวิชาการเกษตร

ประกาศฉบับนี้
ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]

ประกาศ ณ วันที่ ๒๐
กุมภาพันธ์ พ.ศ. ๒๕๔๖
สรอรรถ  กลิ่นประทุม
รัฐมนตรีว่าการกระทรวงเกษตรและสหกรณ์

วิชพงษ์/ผู้จัดทำ
๒๙ พฤศจิกายน ๒๕๕๕

[๑] ราชกิจจานุเบกษา
เล่ม ๑๒๐/ตอนพิเศษ ๒๖ ง/หน้า ๗/๒๘ กุมภาพันธ์ ๒๕๔๖